36. ΑΠΟΦΑΣΗ ΥΠΟΥΡΓΩΝ ΟΙΚΟΝΟΜΙΚΩΝ ΚΑΙ ΓΕΩΡΓΙΑΣ Αριθ. 2195/11040 της 30 Ιαν./13 Φεβρ.  1985 (ΦΕΚ Β΄ 75) Ρύθμιση λεπτομερειών λειτουργίας των Ταμείων Προστασίας Ελαιοπαραγωγής. Έχοντας υπόψη: 1)Το άρθρ. 3 παρ. 3 του 2413/53 Ν.Δ/τος «περί καταπολεμήσεως του δάκου της ελιάς». 2)Την αριθ. Υ.79/84 απόφαση του Πρωθυπουργού, αποφασίζουμε: 1.Στις περιπτώσεις εκείνες που παρατηρείται έλλειψη Γεωπόνων αποφοίτων Ανωτ. Γεωπονικών Σχολών ή απροθυμία αυτών να εργαστούν στην καταπολέμηση του δάκου, εγκρίνουμε να προσλαμβάνονται, από τα Ταμεία Προστασίας Ελαιοπαραγωγής της χώρας, ως Τομεάρχες Δακοκτονίας και Τεχνολόγοι Γεωπονίας, του Τμήματος Φυτικής παραγωγής, απόφοιτοι των ΤΕΙ (πρώην ΚΑΤΕΕ) ή και φοιτητές του 4ου και 5ου έτους σπουδών του κλάδου φυτοτεχνίας των Ανωτάτων Γεωπονικών Σχολών. 2.Ορίζουμε τη διάρκεια των εργασιών καταπολέμησης του δάκου της ελιάς (δακοκτονία), που γίνεται από τα Ταμεία Προστασίας Ελαιοπαραγωγής της Χώρας, το χρονικό διάστημα από 15 Μαΐου μέχρι και 30 Νοεμβρίου κάθε χρόνου. 16.Κ.β.36 Ταμεία Ελιάς-Δακοκτονία 